X'inhi ħrafa ? Bil-kelma ħrafa Dawn li ġejjin huma xi ħrejjef dwar il-Kor Sine Macula ta' Ħal Safi. Ħrafa numru KULĦADD JISTA' JKUN MEMBRU TAL-KSM . Le, mhux minnu. Biex tidħol korista, trid tagħmel test (eżami) tal-vuċi. Ma tistax tkanta fil-kor jekk ma tintonax man-noti li tkun qed tisma' u ma' sħabek li jkunu qed ikantaw. Trid ukoll tkun lestejt l-edukazzjoni Primarja tiegħek. Nagħmlu eċċezzjonijiet ma' dawk it-tfal li jkollhom lil xi ħadd mill-ġenituri membru fil-KSM. Ħrafa numru BIEX TKUN KORISTA TAJJEB MA JRIDX IKOLLOK IMPENJI OĦRA, U MA JKOLLOKX X'TAGĦMEL ĦAFNA . Mhux veru. Il-koristi kollha huma nies impenjati mmens, min mod u min ieħor. Fil-fatt huma dawk il-persuni li ma jkollhomx il-ħiliet meħtieġa fit- li jsibuha diffiċli ħafna biex jagħtu sehemhom f'xi għaqda bħalma huwa l-kor. Ħrafa numru IL-KANT JAGĦMEL ĦSARA LIS-SAĦĦA . Assolutament ma hemm l-ebda verità f'dan. Meta l-kant ikun adattat u kontrollat, mhux talli ma jagħmilx ħsara, anzi ġie ippruvat xjentifikament li l-kant jiffaċilita ċ-ċirkolazzjoni tad-demm fil-ġisem u għalhekk jagħmel tajjeb għas-saħħa. Barra minn hekk, il-kant u l-mużika jgħinu biex il-korist iħossu aħjar emozzjonalment. Ħrafa numru FIL-PROVI NILTAQGĦU L-IKTAR BIEX NGĦIDU KELMA, F'KELMA WAĦDA BIEX NISSOĊJALIZZAW . Mhux veru. Min ma jħobbx il-kant, inutli jagħmel ħafna ħbieb fil-kor għax qatt m'hu se jħossu komdu fl-impenji tal-kant u fil-provi.. Ħrafa numru BILLI NKANTAW FI GRUPP, TISTA' TIŻBALJA KEMM TRID GĦAX MA TINSTEMAX . Ħrafa oħra. Kull nota li mhijiex f'postha ittellef lil min qiegħed ikanta u lil min qiegħed jisma'. Il-livell tal-kant ikun għoli u xieraq meta kull nota ta' kulhadd tkun f'postha. Ħrafa numru BIEX TKANTA M'HEMMX GĦALFEJN TAGĦMEL SFORZ : huwa żbaljat min jaħseb hekk. Il-kant jeħtieġ l-enerġija u ħafna kontroll tan-nifs u muskoli tal-parti ta' fuq tal-gisem, dejjem biex isir sura ta' nies. Ħrafa numru LADARBA PERSUNA TIDĦOL FIL-KOR, TRID TIBQA' TAGĦTI SEHEMHA FIL-KOR GĦOMORHA KOLLU : mhux minnu. Kemm ilu jeżisti l-KSM kienu 'l fuq minn mitejn persuna li xi darba jew oħra kienu membri attivi. Ħrafa numru IS-SOPRANOS HUMA AĦJAR MILL-ALTOS U T-TENURI AĦJAR MILL-BARITONI : Mhux veru. Korista j/tingħażel biex tkanta Contralto jew Soprano, Tenur jew Baritonu, skont it-tessitura tal-vuċi tagħha / tiegħu. Ta' min jgħid hawnhekk li ġeneralment il-Contraltos ikollhom iktar diffikultajiet mis-Sopranos minħabba li x-xogħol li jkantaw ikun tip ta' akkumpanjament u mhux il-melodija dominanti. Ħrafa numru IL-KOR IKANTA L-KANT LI JOGĦĠBU : Mhux minnu. Il-Kor ikanta dak ir-repertorju li jkun ġie miftiehem mal-i tal-programm li jkun ser jiġi mtella'.Per eżempju, fis-servizzi liturġiċi l-kant jiġi miftiehem minn qabel mal-kappillan. Barra minn hekk, mhux il-kant ukoll hu adattat għal kull attività. Attività profana per eżempju, titlob kant minn , opri eċċ u mhux kant reliġjuż. Ħrafa numru BIEX TKANTA SEW, SERRAĦ IL-VUĊI : din hija ħrafa. Meta tkun ilek ma tkanta, il-vuċi tal-kant terġa tiġi f'postha wara ħafna prattika u . Iktar ma tkanta, il-vuċi iktar ittik. Naturalment dan ma jfissirx li tesaġera għax bħal kull muskolu ieħor, hemm limitu kemm il-kordi vokali jistgħu jitħaddmu f'tul ta' ħin. It-taħriġ għalhekk hu importanti ħafna biex il-kordi vokali jissaħħu, u possibilment jiżviluppaw ukoll. (dan l-artiklu nkiteb għall-fuljett parrokkjali li toħroġ il-parroċċa ta' Ħal Safi) Edukazzjoni
Ħrejjef dwar il-Kant u l-Kor